# Бундеслигата се завръща в тазседмичния Superjack

## Предизвикателството за 50 000 лв. от WINBET, с мачове от Англия, Германия, Италия и Испания

Предизвикателството [SuperJack на WINBET](https://winbet.bg/bg/sport/) за 11 точни прогнози с награда от 50 000 лв. тази седмица минава минава през дънно дерби и обвит в мистерия местен двубой в Англия (и двата мача ще са в Бирмингам), сблъсък на върха в Испания, два италиански мача с разнопосочни традиции и, след дълго отсъствие, отново мачове от Бундеслигата.

***Астън Вила – Уулвърхямптън: Поредният непредсказуем мач на Вила***  
Регионалният сблъсък между бирмингамския Астън Вила и Уулвърхямптън (двата града са на 25 км един от друг), противопоставя отбори с понижено самочувствие след загуби в междинния кръг. Серията на „вълците” от пет мача без поражение очаквано приключи срещу Манчестър Сити на „Етихад”, а Вила реанимираха мъждукащите илюзии на Шефилд Юнайтед за оцеляване. През декември дузпа в 90-ата минута донесе на бирмингамци победата в първия мач между двата отбора за сезона. Но Вила не са точно страшилище, когато играят у дома и от епичното 7:2 срещу Ливърпул имат показатели 3-1-5 на своя стадион. Уулвс пък са с 1-3-5 навън, откакто Раул Хименес получи фрактура на черепа. С него „вълците” можеше да продължат серията от четири поредни успешни визити на „Вила парк” в Премиършип. Без него - едва ли ще стане.

***Брайтън – Лестър: За „Чайките” домашният стадион е по-скоро пречка***  
Брендън Роджърс е оптимист, че сривът от миналия сезон няма да се повтори, но Лестър вече са трети и на едва четири точки пред петия Евертън. „Лисиците” са най-силния гост в Премиършип, но загуба от Арсенал и хикс с Бърнли са сигурен знак за криза. С две точки от последните пет мача Брайтън се свлякоха 16-и и са на само три точки над зоната на изпадащите. „Чайките” са странен случай със само една победа и цели седем равенства вкъщи, а откакто са в Премиършип, имат две точки от осем мача с Лестър. И не са превземали вратата им повече от шест часа.

***Уест Бромич – Нюкасъл: И точка ще е от полза на гостите***  
Двумилионният бонус се отдалечава все повече от Сам Алардайс. Сумата му се полага, ако спаси „дроздовете” от отпадане, но в четвъртък Уест Бромич загубиха вкъщи за първи път от януари. По странна прищевка на програмата обаче, сега им предстои трети пореден мач у дома. Нюкасъл загубиха седем от последните си осем гостувания, но пък биха Евертън. Равенството влиза напълно в плановете на „свраките”, още повече, че са добре отпочинали, тъй като нямаха мач през седмицата.

***Борусия Мьонхенгладбах – Байер Леверкузен: Мач за оставане в битката за Европа***  
С две точки от последните пет мача Гладбах изпаднаха от зона „Европа”, но и Байер не са за завиждане. Единствената победа от средата на януари насам дойде срещу средняка Щутгарт, а миналия уикенд донесе домакинско разочарование - 1:3 срещу Фрайбург. Така че този мач е нещо като пряк двубой за оставане в битката за Европа. Байер са шести, но зад тях дебнат пет отбора, включително Гладбах, побрани в пет точки. „Аспирините” спечелиха три от последните си визити на този стадион при обща голова разлика 14:4, но да им се гласува пълно доверие в момента е проява на ексцентризъм.

***Хофенхайм – Волфсбург: „Вълците” в силна серия и с удобна програма***  
Волфсбург прекратиха серията си от десет мача без поражение, след като отпаднаха (очаквано) от РБ Лайпциг за купата на Германия. Началото на нова такава серия ще трябва да дойде в мача, който ще играят на 480 км на юг. „Вълците” спечелиха последните си две визити на Хофе, а с Оливер Гласнер като треньор са 2-1-0 срещу този опонент. Волфсбург нямат мач срещу отбор от горната половина на класирането чак до средата на април и всяка победа ще е голяма крачка към Шампионската лига. Хофенхайм ще са лишени от над половин дузина титуляри, а с тях – вероятно и от шансове.

***Кьолн – Вердер: На Кьолн им пари под краката, Втора Бундеслига е близо***  
Три поредни загуби пратиха Кьолн тревожно близо до опасната зона. „Козлите” са само на три точки над баража за оставане, а след Вердер им предстоят три поредни мача срещу отбори от първата седмица. За щастие, неделният съперник е изключително удобен. Вердер е с една победа от четири мача като гост през тази календарна година, а от Кьолн не са си тръгвали с три точки в последните девет визити. Все пак – върлината в центъра на отбраната Рафаел Чихос е наказан, а без него „козлите” бяха размазани през второто полувреме в Мюнхен. Тъй че внимавайте с ентусиазма по техен адрес.

***Валядолид – Хетафе: След разгрома над Валенсия, вярвайте на Хетафе***  
Хетафе най-после се отпушиха, а класиката срещу Валенсия ги отдалечи доволно от опасната зона. За Валядолид обаче кризата продължава. Откакто на 2 януари биха тазседмичния си съперник, тимът на Роналдо (Феномена, не Кристиано) взе едва три от възможните 24 точки. А у дома положението е трагично, защото само Ейбар е спечелил по-малко точки на свой терен. Валядолид може да се опре на традицията (само една загуба в историята си от Хетафе на „Хосе Сория”), но традицията трудно ще донесе повече от точка.

***Кадис – Ейбар: Гостите са крале на раввните мачове***  
Трудно е за разбиране, но макар и с три точки от последните осем мача, Ейбар някак успява да се задържи над тройката на изпадащите. Нападението им е безобразно: Сержи Енрич е с два гола на сметката си в последните 16 месеца, а един Кике не стига. Кадис пък са 15-и, имат една победа в последните девет седмици, но държат преследвачите на дистанция. Еибар знаят как се правят равенства (десет от 25 мача през сезона) и 11-ото изглежда логична развръзка.

***Атлетико М – Реал Мадрид: Златен шанс за „дюшекчиите” да се откъснат на върха***  
Голямото дерби на Европа тази седмица изгуби от блясъка си след издънката на Реал Мадрид срещу Реал Сосиедад през миналия кръг. Еден Азар пак ще липсва, а без него при „белите” властва сивотата и всеки гол е събитие. Атлетико се върна на правия път с 2:0 срещу Виляреал, а пет точки аванс на върха при мач по-малко внушават респект. Откакто превърнаха стадион „Уанда” в свой дом, „червено-белите” са спечелили само веднъж от пет опита срещу Реал. По-добър шанс за втора победа трудно ще им се открие.

***Удинезе – Сасуоло: Сасуоло губи рядко в Удине***  
Един мач, пълно олицетворение на безметежността. Удинезе са 11-и, на 15 точки от евротурнирите и девет над тройката на изпадащите. Сасуоло са две места по-напред, със седем точки по-висок актив, но и за тях Европа е мираж. Но никога в кратката си история в Серия „А” „черно-зелените” не са били толкова силни като гости. Само Интер, Милан и Аталанта имат повече спечелени точки навън. А в Удине, Сасуоло имат точно един загубен шампионатен мач през последните седем години. Помислете за хикс, но не отписвайте и победа на „гостите”.

***Ювентус – Лацио: „Орлите” са без точка в три поредни гостувания***Ювентус са в деликатна ситуация. Изоставането от Интер стана седем точки, а предстои и реванш в Шампионската лига срещу Порто. Но проблемите им в шампионата идват от гостуванията. У дома серията е от шест поредни победи, а само Верона, Аталанта и Фиорентина щипнаха точки от „Старата дама“. Лацио загуби три поредни мача като гост и ще е чудо, ако точно в Торино прекратят поредицата неудачи.

И не забравяйте, че остават още само три дни за да се включите в жребия за първият автомобил от [Голямата MINI бонус игра](https://winbet.bg/bg/promotions/bonuses/minigame) на WINBET. Талоните за участие се генерират на базата на активността ви в секция [*Спорт*](https://winbet.bg/bg/sport/) като всеки 50 лв. в спортни залози ви носят един шанс за участие в тегленето на наградите. Срокът за трупане на талони изтича в 20:00 ч. на 8 март, а жребият е още същият ден. А освен това, за новите играчи в winbet.bg има и [начален бонус от до 200 лв.](https://winbet.bg/bg/promotions/bonuses/welcomebonussportgift) за спортни залози.